 ኮሎኔል ሪጃል ከዚሙ ጀመሩ መላ መላ በሉ እስኪ መላ ልቤ ወዳንች እኮ አደላ የማር እሸት የማር ዛላ የኔ ፍቅር የኔ ገላ ... ዝብል ከምኡውን ናይ ይርጋ ዱባለ ዘብ ይቁም ሁሉም ለሀገሬ ዝብሉዮም ኮሎኔሉ ከዚሙ ከለው ድምጾም ሓይሊ ዘለዎ ነበረ ብሓቂ ነዚ ዝሰምዐ ኮሎኔል 108 ዓመቶም ምዃኑ ንምእማን እንተተጸገመ ዘገርም ኣይኮነን ኮሎኔል ምስ ወይዘሮ መስኩ ኣባተ ብኣቆጻጽራ ኢትዮጵያ ኣብ 1990 ሓዳር ምግባሮም ሓቢሮም በዓልቲ ቤቶም ወሮ መስኩ ብዛዕባ ብዓል ቤተን ኮሎኔል ሪጃል ከምዚ ዝስዕብ ኣዕሊለናና ኣነ ዕድሚኡ ኣይፈልጦንየ ናይ መወዳእታ ሰበይቶም ኢየ ንዓይ ወሲኽካ 12 ኣንስቲ ኣእትዮም እታ ቀዳመይቲ ሰበይቶም ትብለጽ ትበሃል ነይራ ብህይወት የላን ረኺበያ ነይረ ክትመውት ከላ ከባቢ 70 ዓመት ገይራ ነይራ ፋጡማ ሲቲና ፋጤ ዝበሃላ ኣንስቶም ይፈልጠንየ ዕድሚኦም ካብ 100 ንላዕሊ ኢዩ ዓበይቲ ደቂ ኣለዎም ካባይ ዝወለድዎ ግና እቲ ዓቢይ 20 ዓመት ገይሩ ኣሎ እታ ናይ መወዳእታ ጓልና ድማ ኣስማ ትበሃል ክልተ እዩ ዓመታ ኮሎኔል ሪጃልን ወሮ መስኩን ናይ መወዳእታ ጓሎም ዝወለዱ ቅድሚ ክልተ ዓመት ምዃኑ ይዛረቡ ኮሎኔል ከም ዝብልዎ ሕጂ 108 ዓመቶም እንተኾይኑ እታ ናይ መወዳእታ ጓሎም ኣብ መበል 106 ዓመቶም ኢዮም ወሊደምዋ ማለት ኢዩ ወሮ መስኩ ብዓል ቤተን ኣብ መበል 106 ዓመቶም ብዛዕባ ምውላዶም ምስ ሓተትናየን ከምዚ መሊሰን ሕጂውን ክወልዱ ይኽእሉ ኢዮም ንሰለስተ ደቀይ ብመጥባሕቲ ኢየ ወሊደዮም ሕጂውን ምውላድ ይደሊ ነይረ እንተኾነ ግና እቶም ሓካይም ክወልድ ከም ዘይብለይ ሓቢሮምኒ ጽቡቕ ኣይኮነን ኢሎምኒ ወሮ መስኩ ብተወሳኺ ካብ ካልኦት ዝወለድዎም ደቆም ዓበይቲ ኢዮም ሓደ ወዶም ኣብ ኣዲስ ኣበባ ኢዩ ዝነብር ዕድሚኡ ልዕሊ 50 ኢዩ ይብላ ካልእ ንወሮ መስኩ ዝሓተትናየን ሕቶ ብዛዕባ ኣመጋግባ ኮሎኔል ሪጃል ኢዩ ንሰን ከም ዝበለኦ ብዙሕ እንጀራ ኣይፈትውን ኢዮም ድራር ኣይበልዑን ጥረምረ እዮም ዝፈትው ጥረ ስጋ ህይወቶም ኢዩ ኣብ መወዳእታ ዘቕረብናለን ሕቶ ባህሪኦም ከመይ ኢዩ? 